### | | | | --- | --- | | | | | --- | | **Byråd** 25. juni 2019 Sagsnr. 710-2016-1837 Dok.nr. 710-2019-128831 Sagsbehandler DPSTEW | | 109.                Tilsyn med [adresse] - Åbent

###

|  |  |
| --- | --- |
| Tidl. politisk behandling | BY, 30.10.18, pkt. 158 |
| Forventet sagsgang | BS-U, ØK, BY |
| Lovgrundlag | Lov om socialtilsyn, lov om retssikkerhed og administration på det sociale område, lov om social service |

###

**SAGENS INDHOLD**

Byrådet skal i denne sag behandle opfølgningen på det
årlige tilsyn på [adresse] døgntilbud for udsatte børn og unge, [adresse].

[adresse] er et døgntilbud normeret til 10 børn og unge i
alderen 0-18 år. Målgruppen er omsorgssvigtede børn og unge.

Tilsynet er udført af Socialtilsyn Midt, som gennemfører driftsorienterede
tilsyn med sociale døgntilbud på børne- og voksenområdet. Det er Socialtilsyn
Midts opgave at vurdere, om døgntilbuddet fortsat har den fornødne kvalitet,
herunder om det opfylder de faglige, økonomiske og organisatoriske betingelser
for godkendelse. Tilsynsrapporten for døgntilbuddet [adresse] er vedlagt som
bilag.

I den samlede vurdering skal Socialtilsyn Midt foretage en
konkret vurdering af tilbuddets kvalitet og økonomi.

Vurderingen af tilbuddets kvalitet tager udgangspunkt i syv
temaer, jf. bekendtgørelse om lov om socialtilsyn § 6, stk. 2. nr. 1-6 og 8.
Det er således disse syv temaer, der vurderes i tilsynsrapporten for [adresse].
Hvert tema belyses ved, at [adresse] vurderer tilbuddets praksis ud
fra en række kriterier med tilhørende indikatorer. Dette resulterer i en samlet
score for hver af de syv temaer. Hvis der ikke er sket ændringer på et område,
kan Socialtilsyn Midt beslutte at undlade temaet eller kun medtage det delvist
og i øvrigt overføre resultatet fra det seneste tilsyn.

I forbindelse med Socialtilsyn Midts tilsynsrapport for
[adresse], har Børn og Skole udarbejdet en sammenfatning på baggrund af
tilsynsrapporten. Sammenfatningen indeholder også den samlede score for 2017,
2018 og 2019, så udviklingen kan følges. Sammenfatningen er vedlagt som bilag.

Åhusets samlede score for dette års tilsyn er 4,6.

**VURDERING**

Børn og Skole vurderer på baggrund af dette års
tilsynsrapport for [adresse], at tilbuddet yder en tilfredsstillende og relevant
indsats, og at tilbuddet er velfungerende og fagligt veldrevet.

Børn og Skole vil fremhæve følgende konklusioner i
tilsynsrapporten for [adresse]:

·
Børnene og de unge støttes i høj grad i forhold til at indgå i
sociale relationer, herunder deres relation til familie og netværk.

·
[adresse] understøtter børnene og de unges mentale og fysiske
trivsel og udvikling.

·
[adresse] understøtter børnene og de unge i at udnytte deres
potentialer i forhold til uddannelse og beskæftigelse. Der er fokus på børnene
og de unges fysiske og mentale sundhed og trivsel, og at de lever et så
selvstændigt liv som muligt i overensstemmelse med egne ønsker og behov.

·
[adresse]
er hensigtsmæssigt organiseret og har en ledelse, der formår at skabe rammerne
om et tilbud, der udgør en reel og positiv forskel for børnene og de unge.

Børn og Skole bemærker, at dette års tilsyn ikke har givet
anledning til, at Socialtilsyn Midt er fremkommet med punkter, der skal
forbedres, men alene giver et par anbefalinger. Socialtilsyn
Midt har således under temaerne uddannelse og beskæftigelse samt selvstændighed
og relationer fremkommet med en enkelt anbefaling, der knytter sig til, at
tilbuddet fortsat opstiller delmål, der understøtter børnene og de unges uddannelse,
beskæftigelse, selvstændighed og sociale relationer. Derudover er Åhusets
samlede gennemsnit højnet fra 4,3 i 2018 til 4,6 i 2019, hvilket er yderst
tilfredsstillende.

Opsummeret har Børn og Skole som følge af anbefalingerne i
dette års tilsynsrapport ikke iværksat nye tiltag, idet det vurderes, at [adresse]
som en naturlig del af indsatsen arbejder systematisk med at opstille delmål ud
fra den anbringende kommunes handleplan for anbringelsen, ligesom der løbende
følges op på delmålene.

**ØKONOMI**

Der er ingen økonomiske konsekvenser.

**INDSTILLING**

Direktøren
for Børn og Skole indstiller til Byrådet:

1.     At tilsynsrapporten fra [adresse] tages til efterretning.

**BESLUTNING**

***Børne- og Skoleudvalget, 6. juni 2019:***

Fraværende:Ingen

Indstilles godkendt.

***Økonomiudvalget, 18. juni 2019:***

Fraværende:Alex Brandt

Indstilles godkendt.

**Bilag**

|  |  |
| --- | --- |
| [adresse] og Unge, afd. Åhuset tilsynsrapport 2019 | 710-2019-90200 |
| Sammenfatning Åhuset 2019 | 710-2019-88893 |